Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: megvalósuló együttmûködésrõl és információcserérõl szóló 1999. évi LIV. törvény 2005. június 1-jétõl hatályos módosítása alapján ettõl az évtõl az adatvédelmi biztos képviseli Magyarországot az Europol közös adatvédelmi felügyelõ
Paragraph Index: 694

3. Az adatvédelmi szabályok érvényesülésének garanciái A kérelemben be kell mutatni, hogy az adatvédelmi szabályok vállalkozáson belül történõ érvényesülését miként garantálják. Ez megnyilvánulhat kötelezõ, vállalkozáson belüli vagy szerzõdéses szabályok, egyoldalú nyilatkozatok, a vállalkozás részlegeire is vonatkozó anyavállalati kötelezettségek, belsõ szabályozásba beépített jogszabályi rendelkezések, belsõ magatartásszabályok vagy auditok formájában. Ugyancsak ismertetni kell azon eszközöket, amelyek garantálják, hogy az adatvédelmi szabályok az egyes munkavállalók szintjén is érvényesülhessenek. Az adatvédelmi szabályoknak azokra a vállalkozásokra is vonatkozniuk kell, amelyek a továbbított adatok feldolgozását végzik. A vállalkozáson belül kötelezõ adatvédelmi szabályok alkalmazása által érintett természetes személyek számára lehetõséget kell biztosítani, hogy a szabályok betartását az adatvédelmi hatóságok, valamint bírósági úton egyaránt érvényesíthessék. Az erre vonatkozó részletes szabályokból egyértelmûen ki kell derülnie, hogy az érintett személyek milyen jogi eszközöket és milyen formában vehetnek igénybe, a vállalkozás melyik részlege foglalkozik az ilyen tárgyú jogi igényekkel. Azon túl, hogy a kérelemnek tartalmaznia kell, hogy a bizonyítási teher az adattovábbítást foganatosító részleget terheli, arra is utalni kell, hogy az érintett természetes személyt a 95/46/EK irányelv szerinti valamennyi jog megilleti, valamint hogy a vállalkozás az érintett adatvédelmi hatósággal együttmûködik, és a WP 74 sz. vélemény vonatkozásában kiadott hatósági állásfoglaláshoz tartja magát.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes